Parke Tirakochi na Savaneta 


For di 1973 un ex-Maestra, sra Maria 
van der Linden di Savaneta tabatin un 
soño. Un soño cu un dia e muchanan 
di Savaneta en particular y di Aruba 
en general lo por goza na nan antoho 
di un parke di recreo. A logra forma 
un comision, recauda fondo, pero pa 
diferente motibo e.o falta di tereno y 
otro donantenan e fundacion no por a 
realisa su meta. E actividadnan a 
disminui di tal forma cu hasta e 
fundacion a stop di existi 





Cu tempo e necesidad pa un parke di recreo a bira mas grandi ya cu hasta e scolnan 
ta carece di e facilidadnan mas basico y elemental di recreo. E desaroyonan riba otro 
tereno si no a keda atras. E modernismo tin como consecuencia cu nos muchanan 
mas y mas tin television y weganan di video como un forma alternativo di recreo. E 
pasividad cu ta inherente na e forma di recreo aki naturalmente no ta benificioso pa 
e desaroyo di e mucha. E señora ex-maestra aki no a bandona e idea. El a bolbe 
acerca otro personanan hoben y cu ayudo di mas personanan a base boluntario a 
tuma e pensamento aki over cu mester realisa mas pronto posibel un parke di recreo 
pa e mucha. A cuminsa move y a lanta “Fundacion Grandi Pa Chikito di Savaneta” 
dia 5 di november 1991, cerca Notario mr. F.E.E.. Tjon-Ajong, cu a start cu un bon 
capital ya cu: 


1. e fondonan di e otro fundacion cu de facto tabata likida a wordo pasa p'e 

2. e * Comision di mayor di Prome Paso Kleuterschool”, comprondiendo balor 
di un parke di recreo, a aporta cu un bunita suma. 

3. Sr. Kenny Theysen (+.) pa su enorme aporte sin su energia y su 


experticio e fundacion no por a logra e meta. 


E capital aki a facilita e desaroyo di e proyecto ya cu e a habri caminda pa busca e 
co-financiamento cerca Cede Aruba cu por lo general ta financia e tipo di e 
proyectonan aki. Puntonan di salida pa cu desaroyo di e proyecto tabata: 


1. e proyecto mester ta realisabel esta pagabel; 

2. e ekiponan mester ta di bon calidad, duradero y ta rekeri poco 
mantencion; 

3. e parke mester cumpli cu e condicionnan basico di un parke di recreo 
moderno; 

4, e flora mester ta local. 


Di Obispado di Willemstad e fundacion a haya e tereno patras di Prome Paso 
Kleuterschool den bruikleen cu e derecho di opstal. A opta pa e tereno aki ya cu e ta 
den cercania di e scolnan y ta suficientemente grandi. Tambe a tene cuenta cu e 
tabatin un cura y otro facilidadnan locual a baha gastonan di inversion. E ekiponan a 
wordo busca na Landscape Structures Inc. Na Merca: esaki debi cu na Aruba 
(Y.M.C.A.) ya tin bon experencia cu e tipo di ekiponan aki. Den e planeamento di e 
parke y compra di ekipo a tene cuenta cu diferencia di edad. Tin un seccion special 
pa e muchanan te 6 aña y un pa 13 aña. E ekiponan ta masha varia manera, 
schommel, wipwap, glijbaan, cabayito etc. Tambe tin un asina yama "fitness cluster” 
unda e muchanan te 13 aña por haci diferente ehercisio manera, push-ups, sit-ups, 

rekmento y balansamento. E ekiponan aki indudablemente lo yuda e muchanan den 
nan desaroyo motorico. Fuera di e ekiponan di hunga e parke tin tur facilidad manera 
baño pa chikito y grandi, un afdak grandi cu banki, watercoolers etc. 


Maske e fundacion tabata dispone di un bon capital na efectivo, nunca e lo por a 
realisa e proyecto aki sin e aporte di otro instancianan. Pesey a acerca diferente 
donante cu semper tabata masha receptivo. Asina e fundacion por a firma dia 21 di 
december 1992 un acuerdo di co-financiamento cu Cede-Aruba pe suma di f. 
115.827,=. Gobierno di Aruba tambe a mira e importancia di e proyecto y a pone f. 
25.000,= disponibel for di fondonan di e Ministerio di Bienestar General y di e 
Ministerio di Trafico y Comunicacion. Ya cu a pone enfasis den e plannan ariba e 
mehoracion di e desaroyo motorico di e mucha y teniendo na cuenta cu esaki ta e 
base y ta di vital importancia pa un mihor desaroyo deportivo e Fundacion Lotto pa 
Deporte tambe a inverti f. 12.000,= den futuro di e muchanan. Aparte di e 
donantenan grandi aki tabatin hopi otro persona, comerciante etc. cu a aporta. E 
realisacion di e parke tabata pues posibel mediante un cooperacion unico unda 
initiativa particular, Gobierno di Aruba y di Hulanda (mediante Cede-Aruba) a sabi di 
aporta segun nan forsa. E parke a rekeri un inversion na efectivo di + f. 170.000,= 
den equipo di hunga so a inverti f. 118.000,=, excluiendo derecho di importacion y 
gastonan di instalacion. E ultimo aki a costa f. 21.000,=. E otro gastonan 
(trahamento y mehoracion di facilidadnan, inventario, accountant etc.) ta wordo 
calcula na f. 31.000,= 


E trabou a wordo hasi pa Camar N.V. Durante e periodo di construction a tene un 
encuesta den e muchanan di Prome Paso Kleuterschool y Heilig Hart College pa 
presenta un nomber apropia pa e parke. For di e tantisimo inscripcionan a scohe e 
nomber “Parke Tirakochi” ya cu e parke a bin na e lugar na unda e muchanan pa 
falta di material adecua di recreo mester a contenta nan mes hungando cu tirakochi 
cu tabata na abundancia na e lugar ey. Shantamay Yarzagaray a gana e encuesta cu 
e bunita nomber “Parke Tirakochi”. Nan a gana un parke moderno pero a perde e 
lugar unda nan ta rondia tirakochi. 


Despues di hopi lucha, sacrificio y 
frustracion e parke di recreo di mucha 
na Savaneta a bira realidad. E la habri 
su porta diabierna 1 di oktober 1993 pa 
4.30 p.m. dor di e ex-maestra y un t 
cuidadano di Savaneta hopi keri pa e T 
muchanan di scol paso e tabata semper ` N 
pendiente di nan. Pastor di Savaneta, ¡e 
Pastoor Juancho, a bendiciona e parke, REP E 
den presencia di Deputado Sr. Fredis ; 

Den vakantie di aña 1995 Parke a 


Tirakochi, trabounan di mantencion 

manera cambia santo, verf dak, pone y corta mata a tuma lugar. Tambe a traha un 
Kiosko cu ayudo un biaha mas di Cede-Aruba. Parke Tirakochi ta cobra pa fiesta pa 
mucha f.150,= pa dia, inclui 2 mesa y bo ta hayele limpi, pa scolnan nos tin un prijs 
di f.2.= pa mucha. 


Parke b 

Historia di e fundacion: Nombernan di miembro di Fundacion Grandi pa Chikito di 
Savaneta ta : directiva Flora Koolman presidente pero despues di 3 aña a baha 
como presidente y a wordo remplasa pa Marlin Theysen y despues Ingrid van der 
Linden. presidente di e fundacion. Monica Ras ta tesorera te cu fecha y Mervelin Ras 
ta secretaria te cu fecha di e fundacion. Como miembro nos tawata tin Shila van der 
Linden, Carmen Werleman, Marlene Maduro, Mimi Koolman, Marjorie Schwengle, y 
Marlin Theysen. Actualmente e fundacion ta conta cu solamente e directiva den 
nomber di Ingrid van der Linden, Monica Ras y Mervelin Ras. 


Parke Tirakochi tawata habri tur dia pornada pa mucha di 4.or pa 6.30 di atardi pero 
actualmente Parke Tirakochi no por ofrece e servicio ey mas pa falta di miembro 
voluntario y di fondo. Actualmente e scolnan basico y kleuterschool di Savaneta ta 
haci uso di e parke tur dia. Parke Tirakochi no ta haya ningun subsidio y e parke tin 
su gastonan. 


Directiva di Fundacion Grandi pa Chikito di Savaneta lo sigui cu nan trabao voluntario 
sin ningun interes personal, pasobra nan sa cu e mucha ta fundeshi di futuro di 
mundo. Nan sa cu hungamento ta esencial pa desaroyo di e mucha. Nan sa cu 
hungamento ta yuda e mucha desaroya fisicamente, mentalmente, emocionalmente 
y socialmente. 


Parke Tirakochi ta ofrece e ambiente caminda e mucha por explora y siña, topa otro 
mucha y disfruta di sentimento di libertad. E grandinan di awe mester yuda forma e 
chikitonan di awe cu mayan na nan turno mester percura pa e chikitonan y e mas 
grandinan. 

